pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมเสนอร่างประกาศควบคุมผลิตสารเคมี
วันพฤหัสบดีที่ 20 กุมภาพันธ์ 2563
กระทรวงเกษตรฯ เตรียมเสนอร่างประกาศควบคุมผลิตสารเคมี
กระทรวงเกษตรฯ เตรียมเสนอร่างประกาศควบคุมผลิตสารเคมี ดันเป็นกฎหมายคุ้มครองยกระดับความปลอดภัยครอบคลุมทั้งผู้บริโภค แรงงานในโรงงาน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยว่า ตามที่กระทรวงเกษตรและสหกรณ์ได้กําหนดนโยบาย และดําเนินการใช้หลักเกณฑ์ในการตรวจสอบสถานที่ผลิตวัตถุอันตรายตามที่กําหนดไว้ในกฎกระทรวง (พ.ศ. 2537) ออกตามความในพระราชบัญญัติวัตถุอันตราย พ.ศ. 2535 และประกาศกระทรวงเกษตรและสหกรณ์ เรื่อง หลักเกณฑ์และวิธีการในการผลิต การนําเข้า การส่งออก และการมีไว้ในครอบครองซึ่งวัตถุอันตรายที่กรมวิชาการเกษตรเป็นผู้รับผิดชอบ พ.ศ. 2547 นั้น เพื่อให้การผลิตและเก็บรักษาวัตถุอันตรายมีมาตรฐาน ไม่ส่งผลกระทบต่อสิ่งแวดล้อม และสามารถตรวจสอบย้อนกลับได้ โดยอาศัยอํานาจตามความในมาตรา 5 วรรคสามและมาตรา 20 (1) แห่งพระราชบัญญัติวัตถุอันตราย พ.ศ. 2535 ซึ่งแก้ไขเพิ่มเติมโดยพระราชบัญญัติวัตถุอันตราย (ฉบับ ที่ 4) พ.ศ. 2562 มาตรา 20 (2) และมาตรา 20/1 แห่งพระราชบัญญัติวัตถุอันตราย พ.ศ. 2535 ซึ่งแก้ไข เพิ่มเติมโดยพระราชบัญญัติวัตถุอันตราย (ฉบับที่ ...) พ.ศ. 2551
ทั้งนี้ กระทรวงเกษตรและสหกรณ์ โดย กรมวิชาการเกษตร จึงได้พิจารณายกร่างประกาศกระทรวงเกษตรและสหกรณ์ เรื่อง หลักเกณฑ์และวิธีการในการผลิต การนําเข้า การส่งออก และการมีไว้ในครอบครองซึ่งวัตถุอันตรายที่กรมวิชาการเกษตรเป็นผู้รับผิดชอบ (ฉบับที่ ...) พ.ศ. .... ขึ้น โดยมีสาระสําคัญของร่างประกาศ คือ กําหนดให้สถานที่ผลิตวัตถุอันตรายต้องได้การรับรองระบบมาตรฐานบริหารคุณภาพ ISO 9001ได้รับการรับรองระบบมาตรฐานการจัดการสิ่งแวดล้อม ISO 14001 และมีห้องปฏิบัติการซึ่งได้รับการรับรองมาตรฐาน ISO/IEC17025 ด้านการวิเคราะห์วัตถุอันตราย จากสถาบันการตรวจรับรองมาตรฐาน โดยหน่วยงานมาตรฐานในประเทศไทย ยกเว้นสถานที่ผลิตสารชีวภัณฑ์ และสารสกัดจากพืช สถานที่ผลิตวัตถุอันตรายที่ผู้ประกอบการได้รับอนุญาตให้ดําเนินการผลิตวัตถุอันตรายอยู่ก่อนแล้ว ให้ระยะเวลาดําเนินการปรับปรุงแก้ไขเป็นระยะเวลาอีก 2 ปี นับแต่วันที่ประกาศฉบับนี้มีผลใช้บังคับ ทั้งนี้ไม่รวมถึงสถานที่ผลิตวัตถุอันตรายที่ผู้ประกอบการได้รับอนุญาตให้ดําเนินการผลิตวัตถุอันตรายที่ถูกจํากัดการใช้ ซึ่งในการป้องกันอันตรายผู้ปฏิบัติงานนั้น กําหนดให้มีการตรวจสุขภาพผู้ปฏิบัติงานอย่างน้อยปีละ1 ครั้ง เพื่อป้องกันอันตรายจากการมีวัตถุอันตรายสะสมอยู่ในร่างกาย ถ้าผู้ปฏิบัติงานเกี่ยวกับวัตถุอันตรายที่มีสารประกอบในกลุ่มออร์กาโนฟอสเฟสหรือคาร์บาเมตต้องตรวจหาระดับซีรัมโคลีนเอสเตอเรสด้วย พร้อมจัดทําทะเบียนประวัติสุขภาพของผู้ปฏิบัติงานและหากตรวจพบวัตถุอันตรายสะสมในร่างกายจนถึงระดับอันตราย ต้องจัดให้ผู้นั้นได้รับการรักษาหรือไปปฏิบัติงานอื่นตามความเหมาะสม
นอกจากนี้ กรมวิชาการเกษตรได้จัดทําการรับฟังความคิดเห็นต่อร่างประกาศกระทรวงผ่านทางเว็บไซต์ของกรมระหว่างวันที่27 มกราคม 2563 ถึง 12 กุมภาพันธ์ 2563 รวม 15 วัน
ผลการแสดงความคิดเห็น
➢มีผู้ให้ความเห็น 10,258 คน
➢เกือบทั้งหมด 9,590 คน = 93.49% เห็นด้วย มีเพียง 668 ราย(6.51 %) ไม่เห็นด้วย
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมคุ้มครองสิทธิและเสรีภาพ มอบเงินเยียวยาเหยื่ออาชญากรรมตาม พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉ
วันพุธที่ 22 มกราคม 2563
กระทรวงยุติธรรม โดยกรมคุ้มครองสิทธิและเสรีภาพ มอบเงินเยียวยาเหยื่ออาชญากรรมตาม พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉ
กระทรวงยุติธรรม โดยกรมคุ้มครองสิทธิและเสรีภาพ มอบเงินเยียวยาเหยื่ออาชญากรรมตาม พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙
ในวันจันทร์ที่ ๒๐ มกราคม ๒๕๖๓ ณ โรงแรมอวานี ขอนแก่น โฮเทล แอนด์ คอนเวนชั่น เซ็นเตอร์ จังหวัดขอนแก่น นายสมศักดิ์ เทพสุทิน รัฐมนตรีว่าการกระทรวงยุติธรรม ได้มอบหมายให้ ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นประธานเปิดงานพิธีมอบเงินเยียวยาเหยื่ออาชญากรรมตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙ และการประชุมเชิงปฏิบัติการเพื่อวิพากษ์ร่างรายงานประเทศตามกติการะหว่างประเทศว่าด้วยสิทธิทางเศรษฐกิจ สังคม และวัฒนธรรม (ภาคตะวันออกเฉียงเหนือ) โดยมีนางสาวเอมอร เสียงใหญ่ รองอธิบดีกรมคุ้มครองสิทธิและเสรีภาพ กล่าวรายงาน และมีนายปานทอง สระคูพันธ์ รองผู้ว่าราชการจังหวัดขอนแก่น กล่าวต้อนรับ
สําหรับการจัดงานในครั้งนี้ มีวัตถุประสงค์เพื่อพบปะและรับฟังปัญหาต่าง ๆ ของประชาชนที่ตกเป็นผู้เสียหายและจําเลยในคดีอาญา และรณรงค์เผยแพร่ประชาสัมพันธ์ให้ประชาชนในพื้นที่ตระหนักและเห็นความสําคัญเกี่ยวกับบทบาทภารกิจกรมคุ้มครองสิทธิและเสรีภาพ โดยเฉพาะอย่างยิ่งการช่วยเหลือผู้เสียหายและจําเลยในคดีอาญา อีกทั้งยังเป็นการเผยแพร่นโยบายกระจายอํานาจการพิจารณาให้ความช่วยเหลือผู้เสียหายและจําเลยในคดีอาญา และชี้แนะช่องทางการให้ความช่วยเหลือผ่านสํานักงานยุติธรรมจังหวัด ทั้ง ๗๖ จังหวัด รวมถึงรวบรวมข้อมูลและรับฟังความคิดเห็นต่อร่างรายงานประเทศตามกติการะหว่างประเทศว่าด้วยสิทธิทางเศรษฐกิจ สังคม และวัฒนธรรม
พร้อมกันนี้ กระทรวงยุติธรรม โดยกรมคุ้มครองสิทธิและเสรีภาพ ได้มอบเงินเยียวยาให้แก่ผู้เสียหายในคดีอาญาตามพระราชบัญญัติค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙ ในเขตพื้นที่จังหวัดขอนแก่น จํานวน ๒๐ ราย รวมเป็นเงินทั้งสิ้น ๑,๑๗๑,๐๖๖ บาท ต่อจากนั้นเป็นการวิพากษ์ร่างรายงานประเทศตามกติการะหว่างประเทศว่าด้วยสิทธิทางเศรษฐกิจ สังคม และวัฒนธรรม (ภาคตะวันออกเฉียงเหนือ) ที่อยู่ในความรับผิดชอบของกรมคุ้มครองสิทธิและเสรีภาพ กระทรวงยุติธรรม ซึ่งนอกจากกระบวนการจัดทํารายงานประเทศจะเป็นกระบวนการที่เปิดโอกาสให้ทุกภาคส่วนได้มีส่วนร่วมในการทบทวนสถานการณ์ภายในประเทศที่เกี่ยวกับสิทธิทางเศรษฐกิจ สังคม และวัฒนธรรมแล้ว ยังเป็นโอกาสในการเผยแพร่ให้ทุกท่านได้รับทราบถึงหลักการ และสาระสําคัญของกติกาฯ กระบวนการจัดทํารายงานประเทศฯ พัฒนาการ ข้อห่วงกังวล ข้อคิดเห็น และข้อเสนอแนะของคณะกรรมการสหประชาชาติที่มีต่อประเทศไทย เพื่อทุกหน่วยงานจะได้นําไปปรับใช้ หรือปรับปรุงการดําเนินงานต่อไปได้
ทั้งนี้ ผู้เข้าร่วมการประชุมฯ ได้ร่วมกันให้ข้อคิดเห็น และข้อเสนอแนะต่อร่างรายงานประเทศฯ ตลอดจนข้อมูลพัฒนาการ ปัญหา อุปสรรคและข้อท้าทายในดําเนินงาน ภายใต้กรอบกติกาฯ เพื่อกรมคุ้มครองสิทธิและเสรีภาพ กระทรวงยุติธรรม จะได้นําข้อมูลดังกล่าวไปประกอบการจัดทํารายงานประเทศฯ ให้มีความสมบูรณ์ สอดคล้องกับข้อเท็จจริง และบริบทสถานการณ์ปัจจุบันของประเทศไทยต่อไป
รัฐบาลไทย-ข่าวทำเนียบรัฐบาล-ปลัดแรงงาน เน้นเครือข่ายอาสาสมัครแรงงาน ให้บริการรวดเร็วทั่วถึง พร้อมติดดาวช่างไฟฟ้าภายในอาคาร จ.มหาสารคาม
วันพฤหัสบดีที่ 25 พฤษภาคม 2560
ปลัดแรงงาน เน้นเครือข่ายอาสาสมัครแรงงาน ให้บริการรวดเร็วทั่วถึง พร้อมติดดาวช่างไฟฟ้าภายในอาคาร จ.มหาสารคาม
ปลัดกระทรวงแรงงาน มอบนโยบายเครือข่าย อสร. จังหวัดมหาสารคาม มุ่งมั่นตั้งใจทํางาน เพื่อพี่น้องประชาชนในพื้นที่ให้ได้รับบริการด้านแรงงานอย่างรวดเร็วและทั่วถึง พร้อมติดดาวผู้ผ่านการทดสอบมาตรฐานฝีมือแรงงานแห่งชาติ สาขาอาชีพช่างไฟฟ้าภายในอาคารจํานวน ๒๗ คน
หม่อมหลวงปุณฑริก สมิติ ปลัดกระทรวงแรงงาน เป็นประธานเปิดโครงการประชุมเชิงปฏิบัติการเพื่อมอบนโยบายแก่เครือข่ายอาสาสมัครแรงงาน จังหวัดมหาสารคาม ณ ศูนย์ราชการกระทรวงแรงงานจังหวัดมหาสารคาม วันนี้ (25 พ.ค.60) โดยกล่าวว่า อาสาสมัครแรงงาน เป็นผู้ที่มีความสําคัญในการช่วยสนับสนุนภารกิจของกระทรวงให้สําเร็จลุล่วง ซึ่งเป็นผู้เชื่อมโยงการทํางานระหว่างกระทรวงและชุมชนที่มีคุณภาพ อาสาสมัครแรงงานซึ่งมีความจําเป็นอย่างยิ่งที่จะต้องรอบรู้ในภารกิจของกระทรวง สามารถนําเสนอความต้องการด้านแรงงานของประชาชน เพื่อขอรับงบประมาณสนับสนุนจากภาครัฐไม่ว่าจะเป็นหน่วยงานในสังกัดของกระทรวง หรือหน่วยงานอื่นๆ ทั้งการจ้างงานเร่งด่วน การฝึกทักษะฝีมือแรงงาน การรณรงค์ให้ประชาชนวัยแรงงานเข้าสู่ระบบประกันตนตามมาตรา ๔๐ หรือวางแผนการแก้ไขปัญหาด้านแรงงานในพื้นที่ โดยการมีส่วนร่วมในการผลักดันแผนงานด้านแรงงานให้บรรจุในแผนองค์กรบริหารส่วนท้องถิ่น ซึ่งเป็นการนําบริการของกระทรวงเข้าไปแก้ปัญหาให้แก่ประชาชนในพื้นที่ได้อย่างแท้จริงและเกิดประสิทธิภาพสูงสุด และต้องขอบคุณอาสาสมัครแรงงานจังหวัดมหาสารคามทุกท่านที่มีจิตอาสามุ่งมั่นตั้งใจทํางาน เพื่อพี่น้องประชาชนในพื้นที่ให้ได้รับบริการด้านแรงงานอย่างรวดเร็วและทั่วถึง ซึ่งในจังหวัดมหาสารคามมีอาสาสมัครแรงงานระดับตําบลครอบคลุมทุกตําบลรวม ๑๓๓ ตําบล ๑๓๓ คน และมีเครือข่ายอาสาสมัครแรงงานระดับหมู่บ้าน ๗๕๗ คน โดยในปี ๒๕๖๔ สํานักงานแรงงานจังหวัด ตั้งเป้าจะขยายเครือข่ายอาสาสมัครแรงงานระดับหมู่บ้านให้ครอบคลุมทุกพื้นที่ ๑,๙๔๔ หมู่บ้าน
ในโอกาสนี้ ปลัดกระทรวงแรงงาน ยังได้มอบเครื่องหมายดาวเงินแก่ผู้ผ่านการทดสอบมาตรฐานฝีมือแรงงานแห่งชาติ สาขาอาชีพช่างไฟฟ้าภายในอาคารจํานวน ๒๗ คน ตามโครงการแรงงานติดดาวเพื่อยกระดับฝีมือแรงงานให้ได้มาตรฐานสู่ระดับสากล พร้อมส่งเสริมให้กลุ่มแรงงานเข้าสู่กระบวนการทดสอบมาตรฐานฝีมือแรงงานมากยิ่งขึ้น และได้รับอัตราค่าจ้างตามมาตรฐานฝีมือแรงงานโดยไม่ยึดกับอัตราค่าจ้างขั้นต่ํา ซึ่งถือเป็นนโยบายของรัฐบาล และ พลเอกศิริชัย ดิษฐกุล รัฐมนตรีว่าการกระทรวงแรงงาน ที่ได้เน้นย้ําให้ดําเนินการพัฒนาฝีมือแรงงานของช่างไทยให้ได้ทั้งปริมาณและคุณภาพ และเพิ่มศักยภาพให้ได้มาตรฐานเป็นที่ยอมรับทั้งในระดับชาติและระดับสากลพร้อมแข่งขันได้ในระดับโลก ด้วยกลไกลประชารัฐเป็นตัวขับเคลื่อนภายใต้นโยบายและยุทธศาตร์การพัฒนากําลังคนของประเทศ ๒๐ ปี และ ๘ วาระปฏิรูป ซึ่งกระทรวงแรงงาน โดยกรมพัฒนาฝีมือแรงงานได้จัดตั้งสถาบันนําร่องเทคโนโลยีชั้นสูงรองรับอุตสาหกรรมแห่งอนาคต ๑๒ แห่งทั่วประเทศ
##################
กองเผยแพร่และประชาสัมพันธ์ / ๒๕ พฤษภาคม ๒๕๖๐ / กัณติภณ คูสมิทธิ์ ข่าว สมภพ ศีลบุตร ภาพ
รัฐบาลไทย-ข่าวทำเนียบรัฐบาล-สธ.แจงเหตุเข้าใจผิดผู้ป่วยยืนยันติดเชื้อรายใหม่ไม่ใช่บุคลากรสถาบันบำราศฯ
วันเสาร์ที่ 15 กุมภาพันธ์ 2563
สธ.แจงเหตุเข้าใจผิดผู้ป่วยยืนยันติดเชื้อรายใหม่ไม่ใช่บุคลากรสถาบันบําราศฯ
กระทรวงสาธารณสุข ชี้แจงเพิ่มเติม กรณีบุคลากรที่ติดเชื้อไวรัสโคโรนา 2019 รายใหม่ล่าสุดเป็นบุคลากรจากโรงพยาบาลเอกชนแห่งหนึ่ง ยืนยันไม่ใช่บุคลากรของสถาบันบําราศนราดูร
กระทรวงสาธารณสุข ชี้แจงเพิ่มเติม กรณีบุคลากรที่ติดเชื้อไวรัสโคโรนา 2019 รายใหม่ล่าสุดเป็นบุคลากรจากโรงพยาบาลเอกชนแห่งหนึ่ง ยืนยันไม่ใช่บุคลากรของสถาบันบําราศนราดูร
วันนี้ (15 กุมภาพันธ์ 2563 ) ที่กระทรวงสาธารณสุข นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ให้ข้อมูลเพิ่มเติมเกี่ยวกับผู้ป่วยติดเชื้อยืนยันรายใหม่ล่าสุดในวันนี้ว่า เป็นบุคลากรของโรงพยาบาลเอกชนแห่งหนึ่ง ไม่ใช่บุคลากรของสถาบันบําราศนราดูรแต่อย่างใด ล่าสุดผู้ป่วยยืนยันรายดังกล่าวได้ส่งตัวเข้ารักษาที่สถาบันบําราศนาดูร
“ขอยืนยันว่าสถาบันบําราศนราดูรเป็นโรงพยาบาลที่ให้การดูแลรักษาโรคติดเชื้อโดยเฉพาะ จึงมีมาตรฐานในการดูแลผู้ติดเชื้อและบุคลากรทางการแพทย์” นายแพทย์สุวรรณชัยกล่าว
*********************************** 15 กุมภาพันธ์ 2563
รัฐบาลไทย-ข่าวทำเนียบรัฐบาล-“พ.ร.บ.ขายฝาก” ป้องกันผู้มีรายได้น้อยสูญเสียที่ดินทำกิน
วันจันทร์ที่ 24 กันยายน 2561
“พ.ร.บ.ขายฝาก” ป้องกันผู้มีรายได้น้อยสูญเสียที่ดินทํากิน
รัฐบาลอนุมัติร่าง พ.ร.บ.คุ้มครองประชาชนในการทําสัญญาขายฝากที่ดินเพื่อเกษตรกรรมหรือที่อยู่อาศัย เพื่อป้องกันไม่ให้ผู้มีรายได้น้อยสูญเสียที่อยู่อาศัยหรือที่ดินทํากินของตนเองจากการทําสัญญาที่ไม่เป็นธรรม
จันทร์ที่ 24 ก.ย.61
“พ.ร.บ.ขายฝาก” ป้องกันผู้มีรายได้น้อยสูญเสียที่ดินทํากิน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติร่าง พ.ร.บ.คุ้มครองประชาชนในการทําสัญญาขายฝากที่ดินเพื่อเกษตรกรรมหรือที่อยู่อาศัย เพื่อป้องกันไม่ให้ผู้มีรายได้น้อยสูญเสียที่อยู่อาศัยหรือที่ดินทํากินของตนเองจากการทําสัญญาที่ไม่เป็นธรรม โดยกําหนดให้เจ้าพนักงานที่ดินตรวจสอบเนื้อหาในสัญญาอย่างละเอียด ชี้แจงและแจ้งข้อควรระวังแก่คู่สัญญาทั้ง 2 ฝ่าย ลงชื่อเป็นพยานการชําระเงินซื้อขายฝาก โดยห้ามผู้รับซื้อหรือเจ้าหนี้กําหนดเวลาการไถ่ถอนเร็วกว่า 1 ปี และหากมีค่าไถ่ถอนจะคิดดอกเบี้ยได้ไม่เกินร้อยละ 15 ต่อปี รวมทั้งเมื่อใกล้ถึงกําหนดไถ่ถอนเจ้าหนี้ต้องแจ้งเตือนให้ผู้ขายหรือลูกหนี้ เป็นต้น ทั้งนี้ เพื่อคุ้มครองผู้มีรายได้น้อยให้ได้รับความเป็นธรรม ช่วยลดความเหลื่อมล้ําในสังคมตามนโยบายของรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ศธ.ปรับลดเวลาวันทำงาน บุคลากรทุกสังกัดมาปฏิบัติงานสถานที่ทำงาน 25% [กระทรวงศึกษาธิการ]
วันอังคารที่ 31 มีนาคม 2563
ศธ.ปรับลดเวลาวันทํางาน บุคลากรทุกสังกัดมาปฏิบัติงานสถานที่ทํางาน 25% [กระทรวงศึกษาธิการ]
ศธ.ปรับลดเวลาวันทํางาน บุคลากรทุกสังกัดมาปฏิบัติงานสถานที่ทํางาน 25%
(30 มี.ค. 63) นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ลงนามในประกาศกระทรวงศึกษาธิการ เรื่อง การปรับลดเวลาและวันทํางานของกระทรวงศึกษาธิการ ครอบคลุมการปฏิบัติงานบุคลากรขององค์กรหลักและองค์กรในกํากับของ ศธ.
โดยให้ผู้บริหารแต่ละหน่วยงานมอบหมายงานให้บุคลากรในสังกัดปฏิบัติงานที่บ้านตามความเหมาะสม และส่งเสริมให้ใช้ระบบอินเทอร์เน็ตเป็นเครื่องมือสื่อสารเพื่อให้สามารถติดต่อได้ตลอดเวลา และให้ทุกหน่วยงานจัดบุคลากรหมุนเวียนมาปฏิบัติงาน ณ สถานที่ทํางานจํานวน 25% ของบุคลากรทั้งหมด รายละเอียดตามประกาศ
รัฐบาลไทย-ข่าวทำเนียบรัฐบาล-ทส. บูรณาการความร่วมมือกระทรวงการท่องเที่ยวและกีฬา เพื่อการส่งเสริมการพัฒนาการท่องเที่ยวที่ยั่งยืน
วันอังคารที่ 27 พฤศจิกายน 2561
ทส. บูรณาการความร่วมมือกระทรวงการท่องเที่ยวและกีฬา เพื่อการส่งเสริมการพัฒนาการท่องเที่ยวที่ยั่งยืน
กระทรวงทรัพยากรธรรมชาติและสิ่งแวดล้อม ร่วมกับ กระทรวงการท่องเที่ยวและกีฬา ร่วมประชุมคณะกรรมการร่วมเพื่อการส่งเสริมการพัฒนาการท่องเที่ยวอย่างยั่งยืน ณ กระทรวงการท่องเที่ยวและกีฬา ถนนราชดําเนิน
ทส. บูรณาการความร่วมมือกระทรวงการท่องเที่ยวและกีฬา เพื่อการส่งเสริมการพัฒนาการท่องเที่ยวที่ยั่งยืน
กระทรวงทรัพยากรธรรมชาติและสิ่งแวดล้อม ร่วมกับ กระทรวงการท่องเที่ยวและกีฬา ร่วมประชุมคณะกรรมการร่วมเพื่อการส่งเสริมการพัฒนาการท่องเที่ยวอย่างยั่งยืน ณ กระทรวงการท่องเที่ยวและกีฬา ถนนราชดําเนิน
วันนี้ (27 พฤศจิกายน 2561) เวลา 10.30 น.รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอกสุรศักดิ์ กาญจนรัตน์)เป็นประธานการประชุมคณะกรรมการร่วมเพื่อการส่งเสริมการพัฒนาการท่องเที่ยวอย่างยั่งยืน ร่วมกับรัฐมนตรีว่าการกระทรวงการท่องเที่ยวและกีฬา (นายวีระศักดิ์ โควสุรัตน์)โดยมีผู้บริหารระดับสูง ประกอบด้วย นายพงศ์บุณย์ ปองทอง รองปลัดกระทรวงทรัพยากรธรรมชาติและสิิ่งแวดล้อม นานธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นายประลอง ดํารงค์ไทย อธิบดีกรมควบคุมมลพิษ นายโสภณ ทองดี รองอธิบดีกรมทรัพยากรทางทะเลและชายฝั่งนายเบญจพล นาคประเสริฐ ผู้อํานวยการองค์การสวนสัตว์และผู้แทนหน่วยงานในสังกัดกระทรวงทรัพยากรธรรมชาติและสิ่งแวดล้อมเข้าร่วมการประชุมดังกล่าวณ ห้องประชุม 1 กระทรวงการท่องเที่ยวและกีฬา
ในการประชุมดังกล่าว มีประเด็นเพื่อพิจารณา ดังนี้
1. การดําเนินงานพัฒนาและส่งเสริม “ถ้ําหลวง” วนอุทยานถ้ําหลวง – ขุนน้ํานางนอน เป็นแหล่งท่องเที่ยวระดับโลก
2. การกําหนดขีดความสามารถในการรองรับการท่องเที่ยว (Tourism Carrying Capacity) ของแหล่งท่องเที่ยวทางธรรมชาติ
3. การแก้ไขปัญหาจากการประกาศปิดการท่องเที่ยวฟื้นฟูอ่าวมาหยา อุทยานแห่งชาติหาดนพรัตน์ธารา – หมู่เกาะพีพี
รัฐบาลไทย-ข่าวทำเนียบรัฐบาล-รมว.พม. รุดช่วยเด็ก 2 คน หลังแม่ถูกจับเพราะขโมยเงินกฐิน ที่ย่านอินทามระ พร้อมย้ำยากดีมีจนอย่าทำผิดกฎหมาย หากมีปัญหา โทร.ขอความช่วยเหลือ สายด่วน พม. 1300
วันอาทิตย์ที่ 8 กันยายน 2562
รมว.พม. รุดช่วยเด็ก 2 คน หลังแม่ถูกจับเพราะขโมยเงินกฐิน ที่ย่านอินทามระ พร้อมย้ํายากดีมีจนอย่าทําผิดกฎหมาย หากมีปัญหา โทร.ขอความช่วยเหลือ สายด่วน พม. 1300
รมว.พม. รุดช่วยเด็ก 2 คน หลังแม่ถูกจับเพราะขโมยเงินกฐิน ที่ย่านอินทามระ พร้อมย้ํายากดีมีจนอย่าทําผิดกฎหมาย หากมีปัญหา โทร.ขอความช่วยเหลือ สายด่วน พม. 1300
เมื่อวันที่ 6 ก.ย. 62 เวลา 17.00 น. ที่ซอยอินทามระ29 แขวงสามเสนใน เขตพญาไท กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่ช่วยเหลือครอบครัวหญิงวัย 54 ปี ที่ขโมยเงิน จํานวน 160 บาท จากต้นกฐินที่ตั้งอยู่ในห้างสรรพสินค้าแห่งหนึ่งย่านบางซื่อ เพื่อนําเงินซื้อข้าวให้ลูก 2 คน และถูกแจ้งจับดําเนินคดี
นายจุติ กล่าวว่า จากการลงพื้นที่เยี่ยมครอบครัวตรวจสอบพบว่า หญิงที่ขโมยเงินดังกล่าว ประกอบอาชีพพนักงานทําความสะอาดร้านอาหารแห่งหนึ่ง อาศัยอยู่ห้องเช่าย่านอินทามะระกับลูกชายวัย 13 ปี และลูกสาววัย 12 ปี ซึ่งกําลังศึกษาอยู่ชั้น ป.3 และ ป.4 ส่วนสามีเสียชีวิต ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยบ้านพักเด็กและครอบครัว กรุงเทพมหานคร กรมกิจการเด็กและเยาวชน (ดย.) และกองคุ้มครองสวัสดิภาพและเสริมสร้างคุณภาพชีวิต กรมพัฒนาสังคมและสวัสดิการ (พส.) ได้ประเมินครอบครัวเพื่อดําเนินการให้ความช่วยเหลือด้านสิทธิสวัสดิการสังคมตามภารกิจของกระทรวง พม. ในด้านเด็ก และผู้มีรายได้น้อย ซึ่งในเบื้องต้นจะมีการพิจารณาเงินสงเคราะห์ตามระเบียบของกระทรวง พม. การให้คําแนะนําสําหรับการดูแลเลี้ยงดูเด็กให้เหมาะสม การให้คําปรึกษาแนะนําด้านการฝึกอาชีพ และการวางแผนร่วมกับหน่วยงานที่เกี่ยวกับข้องสําหรับการช่วยเหลือในระยะยาวต่อไป นอกจากนี้ ได้มีนักธุรกิจร่วมมอบทุนการศึกษาให้เด็กได้ศึกษาอย่างต่อเนื่อง
"สําหรับประชาชนที่ประสบปัญหาทางสังคม ไม่ควรแก้ไขปัญหาด้วยการทําผิดกฎหมาย และหากต้องการขอความช่วยเหลือให้ด้านต่างๆสามารถโทรแจ้งศูนย์ช่วยเหลือสังคม กระทรวง พม. สายด่วน โทร. 1300 ตลอด 24 ชั่วโมง ซึ่งทางกระทรวง พม. พร้อมประสานหน่วยงานที่เกี่ยวข้อง เพื่อให้คําปรึกษาและความช่วยเหลืออย่างเต็มที่” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-กระทรวงยุติธรรม เข้าร่วมการประชุมระดับโลกว่าด้วยการต่อต้านโทษประหารชีวิต  (World Congress Against the Death Penalty) ครั้งที่ ๗  ณ กรุงบรัสเซลส์ ราชอาณาจักรเบลเยียม
วันพฤหัสบดีที่ 28 กุมภาพันธ์ 2562
กระทรวงยุติธรรม เข้าร่วมการประชุมระดับโลกว่าด้วยการต่อต้านโทษประหารชีวิต  (World Congress Against the Death Penalty) ครั้งที่ ๗  ณ กรุงบรัสเซลส์ ราชอาณาจักรเบลเยียม
กระทรวงยุติธรรม เข้าร่วมการประชุมระดับโลกว่าด้วยการต่อต้านโทษประหารชีวิต (World Congress Against the Death Penalty) ครั้งที่ ๗ ณ กรุงบรัสเซลส์ ราชอาณาจักรเบลเยียม
เมื่อวันที่ ๒๗ กุมภาพันธ์ ๒๕๖๒
นายวัลลภ นาคบัว ผู้อํานวยการสํานักงานกิจการยุติธรรม
พร้อมด้วยนายอัสนีย์ สังขเนตร ผู้อํานวยการกองการต่างประเทศ สํานักงานปลัดกระทรวงยุติธรรม
เป็นผู้แทนกระทรวงยุติธรรม เข้าร่วมการประชุมระดับโลกว่าด้วยการต่อต้านโทษประหารชีวิต
(World Congress Against the Death Penalty) ครั้งที่ ๗
ณ กรุงบรัสเซลส์ ราชอาณาจักรเบลเยียม
ทั้งนี้ การประชุมดังกล่าวจัดขึ้นโดยสหภาพยุโรปร่วมกับรัฐบาลเบลเยียม
เพื่อรณรงค์การยกเลิกโทษประหารชีวิต
ทั่วโลก สําหรับอาชญากรรมในทุกบริบท และเปิดโอกาสให้มีการอภิปรายแนวทางการกําหนดและขับเคลื่อนยุทธศาสตร์ที่จะส่งผลต่อกระบวนการตัดสินใจทางการเมือง โดยมีผู้แทนระดับรองนายกรัฐมนตรี รัฐมนตรี นักการทูต ผู้แทนภาครัฐ ภาคประชาสังคม ประชาชน สื่อมวลชน และนักกฎหมาย จากกว่า ๑๕๐ ประเทศ จํานวนประมาณ ๑,๕๐๐ ราย เข้าร่วมการประชุมดังกล่าว
โดย ในช่วงพิธีเปิดได้รับเกียรติจากรองประธานรัฐสภาสหภาพยุโรป และรองนายกรัฐมนตรีและรัฐมนตรีว่าการกระทรวงการต่างประเทศของเบลเยียม ร่วมกล่าวเปิด และสําหรับผู้กล่าวปาฐกถา ประกอบด้วย บุคคลสําคัญจากหลากหลายวงการ อาทิ พระสันตปปา เลขาธิการสหประชาชาติ
และนายริชาร์ด แบรนสัน ผู้ก่อตั้งสายการบิน Virgin
รัฐบาลไทย-ข่าวทำเนียบรัฐบาล-‘กฤษฎา’ หารือผู้ส่งออกยางพารารายใหญ่
วันพฤหัสบดีที่ 15 พฤศจิกายน 2561
‘กฤษฎา’ หารือผู้ส่งออกยางพารารายใหญ่
‘กฤษฎา’ หารือผู้ส่งออกยางพารารายใหญ่ พร้อมเตรียมเสนอมาตรการช่วยเหลือชาวสวนยาง ต่อครม.
นายกฤษฎา บุญราช รัฐมนตรีว่าการกระทรวงเกษตรและสหกรณ์ กล่าวภายหลังหารือร่วมกับ 5 บริษัทเอกชนผู้ส่งออกยางรายใหญ่ของประเทศ ได้แก่ บริษัท ไทยฮั้วยางพารา จํากัด(มหาชน) บริษัท วงศ์บัณฑิต จํากัด บริษัท ศรีตรังแอโกรอินดัสทรี จํากัด (มหาชน) บริษัทยางไทยปักษ์ใต้ และบริษัท เซาท์แลนด์ รับเบอร์ จํากัด ณ ห้องประชุม 124 กระทรวงเกษตรและสหกรณ์ ว่า การประชุมครั้งนี้เพื่อหาแนวทางร่วมกันในการแก้ไขปัญหาราคายางพารา ตามที่นายกรัฐมนตรีได้สั่งการให้กระทรวงเกษตรและสหกรณ์หามาตรการแก้ไขยางพาราตกต่ําโดยเร่งด่วนภายใน 7 วัน โดยที่ประชุมได้เห็นชอบร่วมกันในมาตรการช่วยเหลือชาวสวนยาง ดังนี้ 1. โครงการเสริมความเข้มแข็งของเกษตรกรชาวสวนยาง โดยให้ กยท.ไปพิจารณาจํานวนเงินสนับสนุน โดยมีเงื่อนไขต้องเป็นเกษตรกรที่ลงทะเบียนไว้กับ กยท. เบื้องต้นไม่ต่ํากว่าเดิมคือ 15 ไร่ ไร่ละ 1,500 บาทเพื่อพัฒนาอาชีพและเพิ่มรายได้ให้ชาวสวนยาง 2. โครงการรักษาเสถียรภาพราคายาง โดย กยท.กําหนดราคายางขั้นต่ํา 3 ชนิด ได้แก่ น้ํายางสด ไม่ต่ํากว่า กก. ละ 37 บาท ยางก้อนถ้วยไม่ต่ํากว่า กก. ละ 35 บาท และยางแผ่นรมควัน ไม่ต่ํากกว่า กก.ละ 40 บาท หากขายให้สถาบันเกษตรกรแล้วได้ราคาต่ํากว่าที่ประกาศไว้ ให้ใช้เงินจากกองทุนสงเคราะห์สวนยางช่วยเหลือรายบุคคล กก.ละ 2-3 บาทนอกจากนี้ บริษัทผู้ส่งออกได้แสดงความจํานงให้ความร่วมมือ โดยช่วงระหว่างรอ ครม.พิจารณาโครงการฯ จะช่วยรับซื้อยางเพื่อรักษาเสถียรภาพราคายางไม่ให้ต่ํากว่าราคาที่กําหนดโดยจะเริ่มตั้งแต่พรุ่งนี้เป็นต้นไป และ 3. ทบทวนข้อกฎหมายการจัดซื้อจัดจ้างในการส่งเสริมการใช้ยางในประเทศ เพื่อทําถนน เนื่องจากเมื่อเปรียบเทียบราคากันกับแอสฟัลท์ติกแล้วยางพารามีราคาสูงกว่า แต่คงทนมากกว่า
“กระทรวงเกษตรฯ เตรียมเสนอนายกรัฐมนตรีให้เห็นชอบอีกแนวทางคือ ให้กยท.เป็นผู้ดูแลการผลิตเครื่องอุปกรณ์การนอนให้กับส่วนราชการ อาทิ โรงพยาบาล โรงเรียน ซึ่งขณะนี้กําลังสํารวจจํานวนความต้องการจากกระทรวงสาธารณสุข กระทรวงศึกษาธิการ กระทรวงการพัฒนาสังคมและความมั่นคงของมนุษย์ และกระทรวงกลาโหม จากนั้นมอบหมายกยท.ติดต่อซื้อน้ํายางสดมาผลิตแจกจ่ายให้ทั้ง 4 หน่วย เพื่อช่วยดูดซับปริมาณยางในประเทศได้” รมว.เกษตรฯ กล่าว
ทั้งนี้ ประเทศไทยผลิตยางพาราได้ปีละ 4.5 ล้านตัน ซึ่งในจํานวนนี้ใช้ในประเทศ 5 แสนตัน และส่งออก 4 ล้านตัน ประกอบกับปัจจุบันกําลังประสบภาวะเศรษฐกิจ บางประเทศมีปัญหาการค้า ทําให้การส่งออกยางพาราไม่สามารถส่งออกได้มาก ดังนั้นต้องขยายฐานการแปรรูปการใช้ยางพาราในประเทศ จึงได้เชิญบริษัทผู้ประกอบการยางเข้ามาเจรจา ขอให้ขยายฐานการผลิตและแปรรูปน้ํายางในไทยโดยตรง ตลอดจนขอความร่วมมือกับเกษตรกรให้ลดปริมาณการปลูกยางไปปลูกพืชตัวอื่นอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐตุรกีประจำประเทศไทยเข้าเยี่ยมคารวะ รมว.ศธ.
วันศุกร์ที่ 9 มิถุนายน 2560
เอกอัครราชทูตสาธารณรัฐตุรกีประจําประเทศไทยเข้าเยี่ยมคารวะ รมว.ศธ.
รัฐมนตรีว่าการกระทรวงศึกษาธิการ (นายแพทย์ ธีระเกียรติ เจริญเศรษฐศิลป์) ได้ให้การต้อนรับ H.E. Ms. Evren Dağdelen Akgün เอกอัครราชทูตสาธารณรัฐตุรกีประจําประเทศไทย ที่ขอเข้าเยี่ยมคารวะและหารือข้อราชการในโอกาสเข้ารับตําแหน่งใหม่
ในการนี้ รัฐมนตรีว่าการกระทรวงศึกษาธิการได้กล่าวต้อนรับเอกอัครราชทูตสาธารณรัฐตุรกี ประจําประเทศไทย และกล่าวถึงความสัมพันธ์และความร่วมมือระหว่างไทยกับตุรกีที่ดําเนินไปด้วยดีหลายด้าน รวมถึงความร่วมมือด้านการศึกษา โดยเฉพาะการสนับสนุนทุนการศึกษา การแลกเปลี่ยนทางวิชาการ นักวิชาการและคณาจารย์ของสถาบันอุดมศึกษาระหว่างไทยกับตุรกี ส่วนเอกอัครราชทูตสาธารณรัฐตุรกี ได้กล่าวขอบคุณรัฐมนตรีว่าการกระทรวงศึกษาธิการที่กรุณาให้การต้อนรับอย่างอบอุ่น และกล่าวว่าตนเอง ยังไม่เคยมีประสบการณ์การทํางานกับประเทศในภูมิภาคเอเชียตะวันออกเฉียงใต้ แต่เมื่อได้รับการแต่งตั้ง มาประจําการในประเทศไทยก็รู้สึกมีความประทับใจ พร้อมกันนี้ได้กล่าวถึงประสงค์จะหยิบยกขึ้นหารือกับรัฐมนตรีว่าการกระทรวงศึกษาธิการของไทย ได้แก่
1. การขยายความร่วมมือด้านทุนการศึกษาซึ่งรัฐบาลตุรกีได้เสนอทุนการศึกษาให้แก่นักเรียนไทยเป็นประจําทุกปี ปีละประมาณ 20 ทุน อยู่แล้ว และยินดีที่จะให้การสนับสนุนทุนการศึกษา แก่นักเรียนไทยให้มากขึ้น โดยขอทราบสาขาที่สอดคล้องกับความต้องการของนักเรียนไทยด้วย
2. รัฐบาลตุรกีมีความสนใจที่จะเข้ามามีส่วนร่วมในการดําเนินงานภายใต้กรอบความร่วมมือของประเทศอาเซียนเพื่อการแลกเปลี่ยนเรียนรู้ระหว่างกัน
รัฐมนตรีว่าการกระทรวงศึกษาธิการกล่าวว่าความร่วมมือในกลุ่มประเทศเอเชียตะวันออกเฉียงใต้มีกรอบความร่วมมือขององค์การที่สําคัญ คือ ASEAN และ SEAMEO (Southeast Asian Ministers of Education Organization) ซึ่งปัจจุบันรัฐมนตรีว่าการกระทรวงศึกษาธิการของไทยเป็นประธานสภารัฐมนตรีศึกษาแห่งเอเชียตะวันออกเฉียงใต้ โดยองค์การ SEAMEO มีศูนย์ฝึกอบรมและวิจัยอยู่ 21 แห่ง ตั้งอยู่ในประเทศสมาชิกต่าง ๆ และกําลังจะเพิ่มขึ้นอีก 5 แห่ง ดังนั้น หากตุรกีสนใจก็อาจขอเข้ามาเป็นสมาชิกสมทบ เพื่อแลกเปลี่ยนเรียนรู้ซึ่งกันและกัน ในการนี้ เอกอัครราชทูตสาธารณรัฐตุรกีฯ แจ้งว่า มีความสนใจที่จะแลกเปลี่ยนเรียนรู้ทางด้านสาขาแพทย์ศาสตร์
H.E. Ms. Evren Dağdelen Akgün เอกอัครราชทูตสาธารณรัฐตุรกีประจําประเทศไทย เกิดวันที่ 9 มีนาคม 2511 ปัจจุบันอายุ 49 ปี สําเร็จการศึกษาปริญญาตรีสาขาความสัมพันธ์ระหว่างประเทศจาก Agness Scott College รัฐจอร์เจีย สหรัฐอเมริกา เริ่มรับราชการที่กระทรวงการต่างประเทศสาธารณรัฐตุรกี เคยดํารงตําแหน่งที่ปรึกษาคณะผู้แทนถาวรสาธารณรัฐตุรกีประจําสหภาพยุโรป รองอธิบดีกรมนโยบายและแผน กระทรวงการต่างประเทศสาธารณรัฐตุรกี และเข้ารับหน้าที่เป็นเอกอัครราชทูตวิสามัญผู้มีอํานาจเต็มแห่งสาธารณรัฐตุรกีประจําประเทศไทย เป็นประเทศแรกเมื่อวันที่ 27 มีนาคม 2560
รัฐบาลไทย-ข่าวทำเนียบรัฐบาล-ชีวิตที่เปลี่ยนหลังโควิด-19 (New normal)
วันอังคารที่ 2 มิถุนายน 2563
ชีวิตที่เปลี่ยนหลังโควิด-19 (New normal)
เบื้องต้นมีอะไรบ้างนะ
-พฤติกรรมการทานอาหารเปลี่ยนไป
-มาตรการเว้นระยะห่าง
-ออกกําลังกายคนเดียว
-รักษาความสะอาด